K11 Musea 餐廳非常多 當中點少得麵食 一樓既喫麵為自助形式 價錢相對相宜 又有精緻既維他熊仔特色飲品 大人細路去到都開心  京都蟹腳醬油拉麵 醬油拉麵就食得多 有蟹腳嘅真係少見 蟹腳大約四至五舊 非常厚肉又大隻 湯底都做得唔錯 應該係餐廳嘅招牌菜  吉隆坡龍蝦海鮮拉麵 非常有東南亞風味嘅湯底 帶微酸同少辣 除咗龍蝦半隻仲有青口  芒果鮮蝦牛油果紙米卷 清新之選 朋友食到讚口不絕 簡單叫米紙包住鮮蝦、牛油果、芒果、青瓜、紅蘿蔔絲等 味道清淡帶陣陣蝦鮮同果香  沙嗲玻璃魷魚 爽脆魷魚點沙嗲醬 別有一番風味  香芒莓莓熊 強烈推薦 果香好濃 較得好好飲 又唔會太甜  黑糖泰奶珍珠麥麥熊 既有麥精味 又有泰奶味 口味創新得黎冇違和感 黑糖係底 可以透過攪勻黎決定茶既甜度 正呀